laion/Wikipedia-Exotic huggingface dataset:
Tallinna rae piltvaibad

Tallinna rae piltvaibad on Tallinna raekojale aastal 1547 kootud seina- ja pingivaibad. Vaibad on kootud looduslike tekstiilivärvidega värvitud villasest lõngast. Need valmistati Madalmaades Enghieni linnas. Piltvaipadel on kujutatud piiblist tuntud kuningas Saalomoni loo motiivid. Kõigile vaipadele on tellija tunnusena sisse kootud kolm Tallinna vappi, vappide kohal on kudumise aasta 1547. Alates 1937. aastast kuuluvad vaibad Tallinna Linnamuuseumi varade hulka. Tallinna piltvaipade 9-meetrist originaali säilitatakse Tallinna Linnamuuseumi tekstiilihoidlas. Viie ja poole sajandi vanused vaibad on nii hinnalised, et neid ei lubata paljaste kätega puudutada. Raekoja kodanikesaalis on aga eksponeeritud keskaegse vaiba koopia, mis valmistati 2004. aastal Tallinna raekoja 600 aasta juubeliks Inglismaal Oxfordi ettevõttes Hines of Oxford. Vaipade tegemisel juhinduti linnamuuseumis hoitavate piltvaipade tagaküljelt võetud pleekimata lõnganäidistest ja fotodest. 20. sajandil oli kaks juhust, kui Tallinn oleks võinud oma hinnalistest piltvaipadest ka ilma jääda. 1909. aastal, kui linnavalitsuses oli tolle aja kohta, kus Eesti kuulus Vene tsaaririiki, väga palju eestlasi, arvati, et vaibad võiks maha müüa, kuna eelarveaugud vajasid täitmist. Mõeldi, et saadud raha eest saaks ehitada linna haigla või kooli vms. Siiski astus üldsus vahele. Ilmus väga palju artikleid, isegi Riia ja Peterburi lehtedes. Niisiis jäid vaibad müümata. I maailmasõja ajal viidi kuulus vaip Moskvasse lahingute eest varjule. See oleks võinud nagu näiteks Tartu Ülikooli varad, sinna jäädagi. Jaan Poska oskas aga Tartu rahulepinguga vaibad koos muu hinnalisega Venemaalt tagasi nõuda. 1,4 × 8,6 m 1,4 × 8,3 m 1,1 × 7,7 m 1,1 × 7,4 m 1,1 × 6,2 m 1,1 × 5,6 m 1,1 × 4,1 m http://www.delfi.ee/news/paevauudised/eesti/tv3-raekoja-piltvaipadel-on-salajane-kood.d?id=30156137[alaline kõdulink] http://www.epl.ee/news/tallinn/raekojas-leiti-kultuurikihi-alt-ligi-400-aastased-seinamaalingud.d?id=50980184, viimati külastatud 09-07-2013 Urve Mankin, tõlkinud Kristi Tarand. (2004). "Tallinna rae piltvaibad. Tallinn Town Council's tapestries" Tallinna Linnamuuseum 2004 Raisma Mariann (2004). "Tallinna raekoda. Tallinn Town Hall." Tallinn: Kunst ISBN 9949-407-25-7.
Uno Stockholm

Uno Stockholm (20. veebruar 1912 Tallinn – 31. detsember 1953 Melbourne) oli eesti vaimulik. Ta lõpetas aastal 1929 Tallinna Reaalkooli. Aastatel 1929–1939 õppis ta Tartu Ülikooli usuteaduskonnas. Ta oli korporatsiooni Fraternitas Estica vilistlane. Ordineeriti 2. veebruaril 1947 õpetajaks. Ta põgenes aastal 1944 Saksamaale ja oli Oldenburgi põgenikelaagris (asus Alam-Saksimaal) kirikuõpetaja. Aastal 1948 siirdus ta Saksamaalt Austraaliasse ja oli 1948–1953 Melbourne'i koguduse õpetaja. Uno Stockholm suri aastal 1953 Melbourne'is, kuid on maetud Sydneysse. Tema isa Friedrich Stockholm oli Tallinna Toompea Kaarli koguduse ja Sydney Jaani koguduse õpetaja. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Album Academicum Universitatis Tartuensis 1918–1944. II, lk. 547
Albert Soosaar

Albert Soosaar (6. september 1906 Salutaguse mõis – 7. august 1995 Tallinn) oli eesti vaimulik. Ta lõpetas aastal 1925 Haapsalu Läänemaa Ühisgümnaasiumi. Aastatel 1925–1932 õppis ta Tartu Ülikooli usuteaduskonnas. Ta oli ÜS Liivika vilistlane. Üliõpilaspõlves töötas ta Läänemaal kooliõpetajana. Prooviaastal oli ta Martna Püha Martini koguduses (Gustav Halleri juures). Ordineeriti 18. veebruaril 1934 õpetajaks. Ta oli aastatel 1934–1935 Lääne praostkonna vikaarõpetaja. Aastatel 1935–1940 oli ta Sisemisjoni Seltsi sekretär. Aastatel 1941–1967 oli ta Hageri Lambertuse koguduse õpetaja. Aastatel 1967–1986 oli ta Tallinna Jaani koguduse 2. pihtkonna õpetaja, jäi aastal 1986 emerituuri. Albert Soosaar suri 7. augustil 1995 ja ta maeti 12. augustil 1995 Metsakalmistule. Tema poeg Enn Soosaar oli tõlkija ja esseist. "Arhiivikoopia". Originaali arhiivikoopia seisuga 18. detsember 2008. Vaadatud 25. aprillil 2012.{{netiviide}}: CS1 hooldus: arhiivikoopia kasutusel pealkirjana (link) Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Album Academicum Universitatis Tartuensis 1918–1944. II, lk. 409 http://www.kalmistud.ee/haudi?filter_maetud_eesnimi=Albert&filter_maetud_perenimi=Soosaar&action=maetud&popup=0&yldotsing=1&filter_maetud_kalmistu=[alaline kõdulink]
389 eKr

Viimased sündmused maailmas • Aastate loend • Aasta päevad ◄ | 5. sajand eKr | 4. sajand eKr | 3. sajand eKr | ► ◄ | 400. aastad eKr | 390. aastad eKr | 380. aastad eKr | 370. aastad eKr | 360. aastad eKr | ► ◄◄ | ◄ | 392 eKr | 391 eKr | 390 eKr | 389 eKr | 388 eKr | 387 eKr | 386 eKr | ► | ►► Aasta 389 enne Kristuse sündi ehk meie ajaarvamist. Vana-Roomas oli see 365. aasta ab urbe condita. Vana-Rooma diktaator oli Marcus Furius Camillus ning konsulivõimuga sõjatribuunid Lucius Valerius Poplicola, Lucius Verginius Tricostus, Publius Cornelius, Aulus Manlius Capitolinus, Lucius Aemilius Mamercinus ja Lucius Postumius Albinus Regillensis. ... Aischines, Ateena kõnemees ja poliitik ...
314 eKr

Viimased sündmused maailmas • Aastate loend • Aasta päevad ◄ | 5. sajand eKr | 4. sajand eKr | 3. sajand eKr | ► ◄ | 330. aastad eKr | 320. aastad eKr | 310. aastad eKr | 300. aastad eKr | 290. aastad eKr | ► ◄◄ | ◄ | 317 eKr | 316 eKr | 315 eKr | 314 eKr | 313 eKr | 312 eKr | 311 eKr | ► | ►► Aasta 314 enne Kristuse sündi ehk meie ajaarvamist. Vana-Roomas oli see 440. aasta ab urbe condita. ... ... Aischines, Ateena kõnemees ja poliitik Xenokrates, vanakreeka filosoof
Ab urbe condita

Ab urbe condita (ladina keeles 'linna (s.o Rooma) asutamisest alates'; lühend AUC, a.u.c või a.U.c.) on Vana-Rooma ajaarvamises kasutatav väljend, millega viidati Rooma linna oletatavale asutamisaastale 753 eKr.
Seim

Seim on mitmes kunagise Rzeczpospolita maa-alal asuvas riigis parlamendi nimetus. Seim (seimas) on Leedu parlament. Seim (saeima) on Läti parlament. Seim (sejm) on Poola parlament. Seimi jõgi
Liina Brunelle

Liina Brunelle (varasem nimi Liina Paukku; sündinud 12. oktoobril 1978 Kohtla-Järvel) on Eesti päritolu Prantsusmaal elav näitleja. Tema emakeel on vene keel. Paris, je t'aime, lavastajad Olivier Assayas, Frédéric Auburtin ja Sylvain Chomet, 2005 Madame Irma, lavastaja Didier Bourdon, 2006 Eden Log, lavastaja Franck Vestiel, 2006 Modern Love, lavastaja Stéphane Kazandjian, 2007 Le Missionnaire, lavastaja Roger Delattre, 2007 Celle que j'aime, lavastaja Élie Chouraqui, 2008 http://www.allocine.fr/personne/fichepersonne_gen_cpersonne=212236.html http://liina.free.fr/ Liina Brunelle andmekogus IMDb (inglise)
Detsember 2003

Detsember 2003, sündmuste kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Mark Latham valiti Austraalia Tööpartei uueks juhiks. GIMPS kinnitas, et 220996011–1 on algarv. See 6320430-kohaline arv oli suurim teadaolev algarv, 40. teadaolev Mersenne'i algarv ja kuues GIMPS-i poolt avastatud Mersenne'i algarv. Paul Martin sai Kanada peaministriks. USA väed võtsid Iraagis Tikrīti lähedal kinni Iraagi endise presidendi Şaddām Ḩusayni. Tšaadi valitsus sõlmis Burkina Fasos relvarahu Tšaadi mässulise liikumisega Liikumine demokraatia ja õigluse eest. Pärast 1996. aasta tulekahju taasavati Veneetsia ooperiteater La Fenice. Spordivahekohus (CAS) otsustas diskvalifitseerida Johann Mühleggi (Hispaania) ja Olga Danilova (Venemaa) dopingaine darbepoetiini tarvitamise eest 2002. aasta taliolümpiamängudel ning neilt medalid ära võtta. Liibüa juht Moammar al-Qadhafi tunnistas, et Liibüa töötas välja massihävitusrelvi, kuid on nüüd otsustanud sellest plaanist loobuda. Hispaania peaminister José María Aznar tegi üllatusvisiidi Hispaania sõjaväelaste juurde Iraagis. Jalgpall: Eesti kaotas Omaanis kohalikule rahvuskoondisele 1:3. Lõuna-Iraanis toimus tugev maavärin, mille epitsenter asus Bami linna lähedal. Umbes 40 000 inimest sai surma ja umbes 50 000 vigastada. Hävis suurem osa linnast ja Bami tsitadell, maailma suurim plonnehitis, mille pindala oli 180 000 ruutmeetrit ja mille mõningate osade vanus oli kuni 2500 aastat. Serbias olid parlamendivalimised. Serbia Radikaalne Partei võitis 250-kohalises parlamendis 81 kohta. Guatemala presidendivalimiste teises voorus võitis Óscar Berger, kes sai 54% häältest. Taiwani president Chen Shui-bian kirjutas alla seadusele, mis lubab korraldada referendumeid. Hiina Rahvavabariik mõistis selle hukka.
Alan Dundes

Alan Dundes (8. september 1934 – 30. märts 2005) oli Ameerika Ühendriikide rahvaluuleteadlane ja antropoloog. Dundes õppis Yale'i Ülikoolis inglise keelt ning sai doktorikraadi Indiana Ülikoolis rahvaluule alal. Pärast seda asus ta tööle Kansase Ülikooli ning aasta pärast California Ülikooli Berkeleys, kus oli rahvaluule õppejõud kuni surmani. "Kes on rahvas?" (Varrak 2002) ISBN 998530604X Kaia Sisask "Kes on Alan Dundes?" Sirp, 29. november 2002
Kansase Ülikool

Kansase Ülikool on ülikool Ameerika Ühendriikides, Kansase osariigi suurim ülikool. Ülikooli linnakud paiknevad Lawrence'is, Wichitas, Overland Parkis, Salinas ja Kansas Citys. Ülikool avati 1866. aastal ning 2010/2011 õppeaastal õppis seal ligi 30 000 üliõpilast.
Vabariik (Venemaa haldusüksus)

Vabariik (vene республика) on haldusüksuse (föderatsiooni subjekti) tüüp Venemaal. Venemaa koosneb 83 föderatsiooni subjektist (1. järgu haldusüksusest), millest 21 on vabariigid. Erinevalt kraidest ja oblastitest on vabariigid rahvusriiklikud moodustised (vene keeles национально-государственное образование). Põlisrahvust, kelle järgi vabariik on nime saanud, nimetatakse Venemaal nimirahvuseks (vene keeles титульная нация). Venemaa ajaloos riiklikult praktiseeritud rahvaste sunniviisilise ümberasustamise, aga ka vabatahtliku siserände tõttu ei moodusta nimirahvus vabariigis tingimata enamusrahvust. Erinevalt Venemaa muudest föderatsiooni subjektidest on vabariikidel õigus kehtestada oma põhiseadus ja oma riigikeel(ed). Adõgee Vabariik Altai Vabariik Baškortostani Vabariik Burjaatia Vabariik Dagestani Vabariik Inguši Vabariik Kabardi-Balkaari Vabariik Kalmõkkia Halmg Tangtši Vabariik Karatšai-Tšerkessi Vabariik Karjala Vabariik Komi Vabariik Mari Eli Vabariik Mordva Vabariik Sahha (Jakuutia) Vabariik Põhja-Osseetia Alaania Vabariik Tatarstani Vabariik Tõva Vabariik Udmurdi Vabariik Hakassia Vabariik Tšetšeeni Vabariik Tšuvaši Vabariik Venemaa haldusjaotus
Lawrence

Lawrence on linn USA-s Kansase osariigis, Douglase maakonna keskus. See on suuruselt osariigi kuues linn. 2010. aastal elas linnas 87 643 inimest. Lawrence'is asub Kansase ülikooli peamine linnak. 2000. aasta rahvaloenduse järgi elas linnas 80 098 inimest. Linnas oli 31 388 majapidamist ja 15 725 perekonda. Asustustihedus oli 1100 in/km². 91% elanikest rääkis esimese keelena inglise keelt, 3% hispaania keelt ja 1% hiina keelt. 18,6% elanikest olid alla 18 aasta vanad, 30,7% vanuses 18–24, 28,5% vanuses 25–44, 15,1% vanuses 45–64 ja 7,2% vanemad kui 65 aastat. 2020 United States Census, vaadatud 1.01.2022.
Douglase maakond

Douglase maakond võib olla üks 12-st sellenimelisest maakonnast Ameerika Ühendriikides. Need kõik on nimetatud senaatori ja presidendikandidaadi Stephen A. Douglase järgi. Douglase maakond (Colorado) Douglase maakond (Georgia) Douglase maakond (Illinois) Douglase maakond (Kansas) Douglase maakond (Minnesota) Douglase maakond (Missouri) Douglase maakond (Nebraska) Douglase maakond (Nevada) Douglase maakond (Oregon) Douglase maakond (Lõuna-Dakota) Douglase maakond (Washington) Douglase maakond (Wisconsin)
Maadlus 1968. aasta suveolümpiamängudel

Maadlus 1968. aasta suveolümpiamängudel toimus Méxicos. 23.–26. oktoobril. Olümpiavõitja 1964: T. Hanahara (Jaapan). 24 võistlejat. Olümpiavõitja 1964: M. Ichiguchi (Jaapan). 24 võistlejat. Olümpiavõitja 1964: Imre Polyák (Ungari). 23 võistlejat. Olümpiavõitja 1964: K. Ayvaz (Türgi). 26 võistlejat. Olümpiavõitja 1964: A. Kolessov (NSV Liit). 22 võistlejat. Olümpiavõitja 1964: Bronislav Simič (Jugoslaavia). 19 võistlejat. Olümpiavõitja 1964: Bojan Radev (Bulgaaria). 16 võistlejat. Olümpiavõitja 1964: István Kozma (Ungari). 15 võistlejat. 17.–20. oktoober. Olümpiavõitja 1964: Y. Yoshida (Jaapan). 23 võistlejat. Olümpiavõitja 1964: Yoyiro Uetake (Jaapan). 21 võistlejat. Olümpiavõitja 1964: Osamu Watanabe (Jaapan). 23 võistlejat. Olümpiavõitja 1964: Enio Valčev (Bulgaaria). 20 võistlejat. Olümpiavõitja 1964: I. Ogan (Türgi). 19 võistlejat. Olümpiavõitja 1964: Prodan Gardžev (Bulgaaria). 22 võistlejat. Olümpiavõitja 1964: Aleksandr Medved (NSV Liit). 16 osavõtjat. Olümpiavõitja 1964: A. Ivanitski (NSV Liit). 15 võistlejat.
Douglase maakond (Kansas)

Douglase maakond on maakond Ameerika Ühendriikides Kansase osariigi kirdeosas. 2010. aastal elas maakonnas 110 826 inimest. Maakonna keskus ja suurim linn on Lawrence (87 000 elanikku). Suuremad asulad on veel Eudora (6000) ja Baldwin City (4200). Maakonna pindala on 1229 km².
Alaska Pannivars

Alaska Pannivars (inglise keeles Alaska Panhandle) on Ameerika Ühendriikide Alaska osariigi suhteliselt kitsa kujuga kaguosa, mis paikneb ookeaniranniku ja Kanada Briti Columbia provintsi vahel. Piirkonnas on jahe vihmane kliima ja kaunis loodus. Suurim linn on Juneau (17 000 elanikku). Peamised majandusharud on kalandus ja turism.
Šamil Serikov

Šamil Serikov (5. märts 1956 – 22. november 1989) oli kasahhi rahvusest NSV Liidu maadleja. Ta on olümpiavõitja ja kahekordne maailmameister Kreeka-Rooma maadluses. 1978. aastal tuli ta NSV Liidu meistriks. 1989. aastal lõpetas elu enesetapuga. 2003. aastast korraldatakse Kasahstanis temanimelist mälestusturniiri. "Arhiivikoopia". Originaali arhiivikoopia seisuga 14. mai 2012. Vaadatud 25. aprillil 2012.{{netiviide}}: CS1 hooldus: arhiivikoopia kasutusel pealkirjana (link) [1] Šamil Serikov veebisaidil Olympedia (inglise)
Philip Noel-Baker

Philip John Noel-Baker (1. november 1889 – 8. oktoober 1982) oli Suurbritannia poliitik, diplomaat, õppejõud ja kergejõustiklane. Ta oli aktiivne desarmeerimise eestkõneleja. Selle eest tunnustati teda 1959. aastal Nobeli rahuauhinnaga. Antwerpeni olümpiamängudel 1920. aastal võitis ta 1500 meetri jooksus hõbemedali. Ta on ainuke inimene, kes on saanud nii olümpiamedali kui ka Nobeli auhinna. "Philip Noel-Baker; The Nobel Peace Prize 1959". Nobelprize.org. The Nobel Foundation. Vaadatud 25.04.2012.
Ferdinand Buisson

Ferdinand Édouard Buisson (20. detsember 1841 Pariis – 16. veebruar 1932 Thieuloy-Saint-Antoine) oli Prantsuse haridustegelane, patsifist ja poliitik. Ta oli inimõiguste eest võitleva ühenduse Ligue des Droits de l'Homme asutaja ja president aastatel 1914–1926. Buisson sai koos Saksa poliitiku Ludwig Quiddega 1927. aastal Nobeli rahuauhinna. Nobeli Komitee info 1927. aasta Nobeli rahuauhinna võitjate kohta. Vaadatud 25.04.2012
Georges Pire

Georges Charles Clement Ghislain Pire (10. veebruar 1910 Dinant – 30. jaanuar 1969 Leuven) oli Belgia dominiiklasest munk, kes pälvis põgenike abistamise eest II maailmasõja lõppedes 1958. aastal Nobeli rahuauhinna. Dominique Pire biograafia Nobeli auhinna ametlikul kodulehel
Lê Đức Thọ

Lê Đức Thọ (14. oktoober 1911 – 13. oktoober 1990) oli Vietnami revolutsionäär, kindral, diplomaat ja poliitik. 1973. aastal anti talle ja USA riigisekretärile Henry Kissingerile Nobeli rahuauhind. Lê Đức Thọ keeldus rahuauhinnast. Lê Đức Thọ eluloolised faktid Nobeli auhinna kodulehel
Naa-dene keeled

Naa-dene keeled on Põhja-Ameerika põliskeeltest koosnev keelkond, kuhu kuuluvad ejaki keel, tlingiti keel ning alamrühmana atapaski keeled (apatši, hupa, kojuko, navaho jt). Haida keele keelkonda arvamine on vaieldav. Kokku kuulub keelkonda isegi kuni kolmkümmend keelt. Ejaki keel arvatakse olevat välja surnud, kuna viimane kõneleja suri 2008. aastal. Tlingiti keelt kõneleb mõnisada inimest Alaska kaguosas ja Lääne-Kanadas. Atapaski keeli kõneldakse suurtel aladel Kanada loodeosas ning Ameerika Ühendriikide lõunapiirkonnas. Tänapäeval on neist navaho keelel kõige suurem kõnelejaskond (peamiselt Arizonas ja New Mexicos). dene-jenissei keeled jenissei keeled naa-dene keeled tlingiti keel ejaki-atapaski keeled ejaki keel atapaski keeled põhjaatapaski keeled vaikse ookeani atapaski keeled lõunaatapaski keeled
Spiegel im Spiegel

"Spiegel im Spiegel" on Eesti helilooja Arvo Pärdi kirjutatud muusikateos. Teos valmis 1978. aastal vahetult enne helilooja ärasõitu Eestist. Muusikateos on kompositsioonitehnikalt tintinnabuli-stiilis, mis on Pärdi enda loodud muusikastiil, milles sulanduvad üheks orgaaniliseks tervikuks kaks ühehäälset liini – meloodiahääl, mis liigub diatoonilistel heliredeli ridadel, ning kolmkõlahääl, mis liigub mööda toonika kolmkõla noote. Teose kestus on umbes 10 minutit. Muusikateos on algselt kirjutatud ühele klaverile ning viiulile, kuigi viiul on tihti asendatud ka tšello või vioolaga. Samuti leidub versioone kontrabassi, klarneti, metsasarve, flöödi ja löökpillidega. Teos on minimalistliku muusikastiili näide. Muusikateos on F-duuris 6/4 taktimõõdus. Klaver mängib parema käega tõusvaid kolmkõlasid, vasaku käega noote, mis sünkopeerivad viiulit (või muud instrumenti). Teine pill mängib aeglaseid, vaheldumisi tõusvaid ning laskuvaid heliredeli ridasid. Teos lõppeb A nooti (mediant F-le). "Spiegel im Spiegel" võib tähendada saksa keeles otse tõlgitult kas "peegel peeglis" või "peeglid peeglis", viidates paralleelselt seisvatesse peeglitesse tekkivate kujundite lõpmatusele: kolmkõlad korduvad lõputult väikeste variatsioonidega, justkui peegeldudes edasi ja tagasi. 2011. aastal pühendati BBC Raadio neljandas programmis "Soul Music" teosele pool tunnikest, milles vaadeldi "võimsa emotsionaalse mõjuga" teoseid. Samuti arutas viiuldaja Tasmin Little oma suhteid teosega. Muusikateost on tihti kasutatud televisioonis, filmides ja teatris. Paolo Sorrentino film "This must be the Place" (2011), Isabel Coixet' film "Elegy" (2008), film "Dear Frankie" (2004), dokumentaalfilm "Touching the Void" (2003), Gus Van Sant'i film "Gerry" (2002), Jean-Luc Godardi film "In Praise of Love" (2001), Jean-Luc Godardi lühifilm "Dans le Noir du Temps" (2002), Tom Tykweri film "Heaven" (2002), film "Soldados de Salamina" (Hispaania, David Trueba, 2002), Guy Ritchie film "Swept Away" (2002), Mike Nicholsi film "Wit" (2001), film "Mother Night" (1996), Alfonso Cuaróni film "Gravity" (2013) David Nixoni "Dracula", esitaja Northern Ballet (Suurbritannia, 2009), Pilobolusi "Rushes", stseenis koreograafia toolidega (Suurbritannia, 2007), Christopher Wheeldoni ballett "After the Rain" (2005) teises osas, esimeses osas ka Pärdi "Tabula rasa", John Neumeieri ballett "Othello" (1985) New Yorgi lavastus "Eurydice", Sarah Ruhli näidend (2007) BBC draama "Hattie" (2011), BBC sarjas "Criminal Justice" (2009), samuti kasutatud 2008. aastal Briti meditsiinidraamas "Casualty" episoodis, kus Dr. Ruth Wintersi tegelaskuju sooritab enesetapu, ning uuesti 2010. aasta jaanuaris, kus Dr. Adam Truemani poja, Harry Truemani tegelaskuju sureb autoõnnetuse tagajärjel, "Supernaturali" teise hooaja episoodis, pealkirjaga "Mis on ja mis ei tohiks kunagi olla" (2007), BBC dokumentaal "Auschwitz: The Nazis and 'The Final Solution'" (2005), BBC dokumentaal "Century of the Self" (2002, Adam Curtis), BBC dokumentaal "John Steinbeck: Voice of America" (2011, Melvyn Bragg), HBO telefilm "Wit" (2001)
Raimund Felix Sepp

Raimund Felix Sepp (11. detsember 1916 Tallinn – 14. jaanuar 1995 Tallinn) oli eesti lauatennisist ja treener. Ta lõpetas Tallinna 13. algkooli. Sepp harrastas lauatennist aastatel 1928–1958. Nõukogude Liidu meistrivõistlustel saavutas ta 1952. aastal hõbeda ja 1955. aastal pronksi meespaarismängus, võistkondlikel meistrivõistlustel sai 1953. ja 1955. aastal hõbeda. Sepp võitis aastatel 1950–1957 Eesti meistrivõistlustel kokku 19 medalit: 2 kulda, 8 hõbedat ja 9 pronksi. Ta töötas lauatennisetreenerina Kalevis aastatel 1949–1953 ja 1961–1965, Spartakis 1953–1959 ja Tööjõureservides 1959–1961. Aastatel 1949–1980 tegutses Sepp ka lauatennisekohtunikuna. Ta rajas 1959. aastal Tallinnas Rataskaevu tänavas (praegune Rootsi Mihkli kirik) esimese statsionaarse lauatennisesaali. Biograafia ESBL-is
Abdoul Mbaye

Abdoul Mbaye (sündinud 13. aprillil 1953 Dakaris) on Senegali pangandustegelane ja poliitik. 3. aprillist 2012 kuni 1. septembrini 2013 oli ta Senegali peaminister.
Gordon Darcy Lilo

Gordon Darcy Lilo (sündinud 28. augustil 1965) on Saalomoni Saarte poliitik, kes oli 16. novembrist 2011 kuni 9. detsembrini 2014 Saalomoni Saarte peaminister. Ta on õppinud majandust ja avalikku haldust Austraalias ja Paapua Uus-Guineal. Gordon Darcy Lilo kuulub Rahvuslikku Reformi- ja Arengukoalitsiooni. Ta valiti parlamenti 2001. aastal ja uuesti 2006. aastal. 2006. aastal oli ta rahandusminister, 2007. aastal algul justiitsminister ja seejärel keskkonnaminister. Tutvustus
Moulaye Ould Mohamed Laghdaf

Moulaye Ould Mohamed Laghdaf (araabia keeles مولاي ولد محمد لغظف; sündinud 12. detsembril 1957 Némas) on Mauritaania poliitik ja diplomaat. 14. augustist 2008 kuni 21. augustini 2014 oli ta Mauritaania peaminister. Ta on hariduselt insener. Enne peaministriks saamist oli ta alates 2006. aastast Mauritaania suursaadik Belgias ja Euroopa Liidu juures.
George Ellery Hale

George Ellery Hale (29. juuni 1868 Chicago – 21. veebruar 1938) oli Ameerika Ühendriikide astronoom. Ta tegeles eelkõige Päikese uurimisega. Ta õppis MIT-s, Harvardi kolledži observatooriumis ja Berliini Humboldti Ülikoolis. Üliõpilasena leiutas ta 1890. aastal spektroheliograafi. Samal aastal nimetati ta Kenwoodi astrofüüsilise observatooriumi direktoriks, seejärel sai ta professoriks Beloiti kolledžis ja Chicago ülikoolis. Ta asutas Yerkesi, Mount Wilsoni ja Palomari observatooriumi. Pärast pensionile jäämist rajas ta Pasadenas Hale'i päikeselaboratooriumi. George Ellery Hale tõestas oma vaatluste põhjal, et päikeseplekke põhjustab Päikese magnetväli. 1902 – valiti Ameerika Filosoofiaseltsi liikmeks 1904 – Henry Draperi medal 1909 – valiti Londoni Kuningliku Seltsi välisliikmeks 1916 – Bruce'i medal 1932 – Copley medal George Ellery Hale'i järgi on saanud nime muu hulgas Hale'i teleskoop Palomari observatooriumis.
San Gabrieli mäed

San Gabrieli mäed on mäestik Ameerika Ühendriikides Californias. Mäestik jääb Los Angelese ja San Bernardino maakonna alale. Ta eraldab Los Angelese tasandikku ja Mojave kõrbe. Mäestiku kõrgeim mägi on 3069 meetri kõrgune Mount San Antonio. Mount Wilsoni tipus asub Mount Wilsoni observatoorium. Mount San Antonio 3069 m Pine Mountain 2940 m Dawson Peak 2918 m Mount Harwood 2911 m Mount Baden-Powell 2865 m Mount Burnham 2742 m Throop Peak 2785 m Telegraph Peak 2739 m Cucamonga Peak 2721 m Ontario Peak 2650 m Mount Islip 2515 m Iron Mountain 2441 m South Mount Hawkins 2372 m Strawberry Peak 1878 m San Gabriel Peak 1877 m Vetter Mountain 1800 m Mount Wilson 1740 m Mount Disappointment 1817 m Mount Lowe 1707 m Mount Lukens 1544 m Echo Mountain 977 m
Andre Sepp

Andre Sepp (sündinud 25. oktoobril 1971) on Eesti poliitik, XII ja XIII Riigikogu liige. 1998. aastast kuulub Eesti Reformierakonda. Andre Sepp lõpetas Tallinna 13. Keskkooli ja Eesti Riigikaitse Akadeemia. Töötas Harju Politseiprefektuuris 1992–1997. Ta oli 1999–2011 Raasiku vallavanem ja 2002–2007 Harjumaa Omavalitsuste Liidu esimees. Ta oli 6. aprillist 2011 kuni 26. märtsini 2014 XII Riigikogu liige. 18. juunist 2014 oli ta taas Riigikogu liige XII koosseisu volituste lõppemiseni. 31. oktoobrist 2017 kuni novembrini 2021 oli ta taas Raasiku vallavanem. 2018. aastal valiti Andre Sepp aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka. Koppelmaa, Külli (5. september 2018). "Aruküla Kultuuriseltsi EV100 kingitus – kogumik „Sajandi 100 arukülalast"". Sõnumitooja. Vaadatud 25.04.2020. Andres Sepp Reformierakonna kodulehel (arhiveeritud leht)